Шыдым и хьэл мыгъуэжьыр

Хъуэжэ и шыдыжьым шэсри, бэзэрым ежьащ. Зы псынащхьэ щынэсым, шыдым и лъэр зэрынащ. Шыдыр псы иригъафэри, шэсыжащ Хъуэжэ, арщхьэкIэ шыдыр и пIэ хуикIакъым. КIуэцIикъухьащ, едэхэщIащ – зыри къикIа-къым.
Мы хьэл мыгъуэр дэнэ къипха: мыбы уте­кIуэ­дэжынущ, си шыдыжь, аращ сигу къеуэр, – жиIащ Хъуэжэ, шыдым лъэданэ зыщригъанэм, и хъуржыныр и плIэм иридзэкIри ежьэжащ, шыдыр псынащхьэм деж къыщинэри.
И Iуэху зэфIэкIри, къыщигъэзэжым, псынащхьэм къэсыжауэ, къупщхьэ кърихьэлIащ: Хъуэжэ и шыдыр хьэм яшхат.
- БжесIатэкъэ хьэл мыгъуэжьым узэрытекIуэдэжынур, – жиIащ Хъуэжэ. – УкъызэдэIуатэмэ, ар къыпщы­щIыну­тэкъым.